Chlmec (prítok Trnávky)

Chlmec (prítok Trnávky) je riečka na východnom Slovensku, pravostranný prítok Trnávky s dĺžkou .

Pramení v Slanských vrchoch, v podcelku Bogota, na východnom úpätí vrchu Bogota (), v nadmorskej výške okolo 

Územím Slanských vrchov tečie južným smerom, priberá ľavostranný prítok spod Vrchného kameňa (sútok v nadmorskej výške ) a neskôr ďalší prítok sprava (). Ďalej vteká do Východoslovenskej pahorkatiny, podcelku Podslanská pahorkatina, kde sa stáča na juhovýchod. Zľava priberá Teplicu (), preteká v blízkosti obce Egreš a veľkým oblúkom sa stáča na severovýchod. Následne priberá svoj najvodnatejší prítok, Čížu () zľava a prudko mení smer toku opätovne na juhovýchod. Potom vstupuje na Východoslovenskú rovinu, podcelok Ondavská rovina, kde preteká okrajom obcí Čeľovce a Nižný Žipov, priberá ľavostranný Močiarny potok a tečie viac na juhojuhovýchod okolo obcí Úpor (ľavý breh), Stanča (pravý breh) a Zemplínsky Klečenov (ľavý breh). Pokračuje popri obci Hrčeľ, kde sa veľkým oblúkom stáča a tečie na severovýchod. Z pravej strany priberá Kystiansky potok a oblúkom obteká obec Zemplínsky Branč, na krátkom úseku tečie na sever a vzápätí ďalším oblúkom mení smer toku na východ. V katastrálnom území obce Zemplínske Hradište ústi do Trnávky.

Rieka prekonáva prevýšenie takmer 600 metrov, avšak na dolnom toku je prevažne nížinným typom rieky s početnými zavlažovacími kanálmi, križujúcimi hlavné koryto. Od mosta štátnej cesty I/79 má Chlmec vybudovaný obojstranné pobrežné hrádze.

Rieky na Slovensku
Povodie Ondavy
Vodné toky v okrese Trebišov